CELEX: 62007TN0227
Language: lv
Date: 2007-06-28 00:00:00
Title: Lieta T-227/07: Prasība, kas celta 2007. gada 28. jūnijā — Spānija/Komisija

8.9.2007   
            
            
               LV
            
            
               Eiropas Savienības Oficiālais Vēstnesis
            
            
               C 211/37
            
         Prasība, kas celta 2007. gada 28. jūnijā — Spānija/Komisija
   (Lieta T-227/07)
   (2007/C 211/72)
   Tiesvedības valoda — spāņu
   Lietas dalībnieki
   
      Prasītāja: Spānijas Karaliste (pārstāvis — M. Muñoz Pérez)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt Komisijas 2007. gada 18. aprīļa Lēmumu 2007/243/EK, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu, ciktāl uz to attiecas šī prasība;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Spānijas Karaliste apstrīd apstrīdēto lēmumu, ciktāl tas ietver finanšu korekciju par izmaksām, kas veiktas saistībā ar ražošanas atbalstu produktiem, kas pārstrādāti no tomātiem 2003. un 2004. tirdzniecības gadā, EUR 4 090 316,46 apmērā.
   Prasījumu pamatojumā prasītāja apgalvo, ka:
   
               —
            
            
               ir pārkāpts Regulas Nr. 729/70 (1) 2. un 3. pants un Regulas Nr. 1258/1999 (2) 2. pants, ņemot vērā to, ka nepastāvēja Komisijas minētās nelikumības, kas it īpaši attiecās uz izejvielu piegādes punktu kontroli, konkrēti, ka Ekstremaduras autonomā reģiona inspektori neesot veikuši pārbaudes naktīs, ka nav saglabāti pierādījumi par svēršanu un ka piegādes dokumenti nav parakstīti katrs atsevišķi;
            
         
               —
            
            
               pakārtoti, ir pārkāpts samērīguma princips, jo Komisija nolēma finanšu korekciju noteikt visam piegādāto tomātu daudzumam, kaut gan galvenā nelikumība, uz kuru balstīta korekcija, attiecās tikai uz nakts laikā piegādāto daudzumu, kas ļāva korekciju piemērot tikai šim daudzumam.
            
         
      (1)  Padomes 1970. gada 21. aprīļa Regula (EK) Nr. 729/70 par kopējas lauksaimniecības politikas finansēšanu (OV L 94, 13. lpp.).
   
      (2)  Padomes 1999. gada 17. maija Regula (EK) Nr. 1258/99 par kopējas lauksaimniecības politikas finansēšanu (OV L 160, 103. lpp.).